Paaudze

Paaudze ir objektu (cilvēku, dzīvnieku, augu, arī tehnoloģiju) kopa, kurus saista kopējs dzimšanas vai dzīves laiks. Piemēram, kādā dzimtā, sākot ar vecvecākiem, nākamā paaudze ir vecāki, tad bērni, kam seko mazbērni. Katra no šīm grupām ir viena paaudze. Šajā gadījumā kopīgā pazīme ir tā, ka katra nākamā paaudze ir iepriekšējās paaudzes bērni. Vienas paaudzes katrs indivīds var būt ar atšķirīgām pazīmēm.

Termins "paaudze" bieži vien tiek lietots arī tehnoloģijā, lai raksturotu kādas ierīces attīstību laikā. Katra nākamā paaudze ir iepriekšējās paaudzes uzlabota, pilnveidota versija. Parasti nelielus uzlabojumus sauc par modifikāciju, un tikai kardinālas izmaiņas tiek nosauktas par jaunu paaudzi. Tās konstrukcija var arī būt izveidota pilnībā no jauna, nebalstoties uz iepriekšējās paaudzes bāzi, bet saglabājot iepriekšējo funkcionalitāti (iespējams, arī papildinātu).
Piemēram, runājot par automašīnām. Vienam un tam pašam auto modelim var būt vairākas paaudzes, kur katra nākamā paaudze ir uzlabota iepriekšējas paaudzes automašīna.

Demogrāfija